Juodoji Volta

Juodoji Volta (, ) arba Muhunas (Mouhoun) – upė Vakarų Afrikoje; viena iš Voltą sudarančių upių. Prasideda pietvakarių Burkina Fase, aukštumose, netoli Bobo Diulaso. Aukštupyje teka į šiaurės rytus, lygiagrečiai Malio sienai. Ties Kuri kaimu upė daro didelę kilpą ir toliau teka į pietus, viename ruože sudaro Burkina Faso-Ganos, toliau – Ganos-Dramblio Kaulo Kranto sieną. Pačiame žemupyje pasuka į rytus ir teka Ganos teritorija. Įteka į Voltos tvenkinį, į kurį taip pat įteka Baltoji Volta.Black Volta River. Britannica Online Encyclopedia. Nuoroda tikrinta 2021-03-20.

Intakas – Suru (kairysis).


Juodosios Voltos vandens režimas labai nepastovus: upė vandeningiausia būna rugpjūčio-lapkričio laikotarpiu (maksimumas rugsėjį – 919 m³/s), o sausio-gegužės laikotarpiu ženkliai nusenka (~30 m³/s).https://www.compositerunoff.sr.unh.edu/html/Polygons/P1531100.html Upė patvenkta Bui užtvanka.

 Išnašos 

Kategorija:Burkina Faso upės
Kategorija:Ganos upės
Kategorija:Dramblio Kaulo Kranto upės